পানবাজার রোডস্থ (আবাসিক) হোটেল আল নিজামে কতিপয় মাদক ব্যবসায়ী ইয়াবা ট্যাবলেট ক্রয়-বিক্রয় করার জন্য অবস্থান করছে। এ সংবাদের ভিত্তিতে চকরিয়া ক্যাম্প এর একটি বিশেষ অভিযান দল ৩ জুলাই কক্সবাজার জেলার সদর থানাধীন প্রধান সড়কের পানবাজার রোডস্থ (আবাসিক) হোটেল আল নিজামের ৩য় তলায় অভিযান চালিয়ে ইয়াবা ব্যবসায়ী মোঃ হোসেন (৪৫),২. মোঃ বাদশা (২৭)কে ৮৩০ পিস ইয়াবা ট্যাবলেটসহ হাতেনাতে গ্রেফতার করে। উদ্ধারকৃত ইয়াবা ট্যাবলেটের অনুমান মূল্য তিন লক্ষ বত্রিশ হাজার টাকা। জিজ্ঞাসাবাদে গ্রেফতারকৃত আসামীরা স্বীকার করে যে, তারা  দীর্ঘদিন যাবত কক্সবাজার জেলার বিভিন্ন এলাকায় অবৈধ ভাবে মাদক দ্রব্যের ব্যবসা করে আসছে। প্রেস বিজ্ঞপ্তি